Subject: Teid on kaasatud menetlusse arvamuse avaldamiseks
From: Ehitisregistri menetluskeskkond <[email-masked]>
To: <[email-masked]>
Date: Thu, 14 May 2026 17:31:00 +0300

Rapla Vallavalitsus menetleb praegu projekteerimistingimuste taotlus nr 2611002/03692 aadressile Rapla maakond, Rapla vald, Pargi tänav // Valtu küla 1 // Arturi tn 3 // Luha tn 2 // 3 // 4 // 5 // 6 // 7 // 8 // 9 // 10 // 11 // 12 // 14 // 16 // 18 // 20 // 22 // Luha tänav // Pargi põik (Tänav) ja soovib teid kaasata menetlusse.

Kaasamise kutse põhjus: Rapla vallale esitati taotlus täpsustada projekteerimistingimustega Rapla Vallavolikogu 30. märtsi 2006 otsusega nr 28 kehtestatud Valtu ja Tiigi, Karjalauda, AS Phoenix, Põllutööriistade kuuri ja Masinahoiuplatsi kinnistute ning nendega piirneva maa-ala detailplaneeringu (lühendatult Valtu ja Tiigi detailplaneeringu) liikluskorralduse osa. Valtu ja Tiigi detailplaneeringuga kavandati Viljandi maanteelt kaks juurdepääsu planeeringualale – põhjapoolsem Pargi tänava kaudu ja lõunapoolsem Luha tänava kaudu. Vahepealsete aastate jooksul on liikluskoormus Viljandi maanteel sedavõrd kasvanud, et Luha tänava mahasõidu väljaehitamine planeeringus kavandatud kujul on osutunud võimatuks, kuna sellega tekitataks liiklusohtlik ristmik. Taotluse eesmärk lahendada planeeringualale juurdepääs vaid Pargi tänava kaudu ning muuta seega planeeringuala liikluskorraldust. Taotluse ja eelnõuga saab tutvuda ehitisregistri vahendusel ja valla veebilehel https://rapla.ee/valtu-kula-valtu-ja-tiigi-detailplaneeringu-tapsustamine/. Tingimusi, juhiseid projekteerimiseks, arvamusi ja ettepanekuid vastavalt kaasatud isiku või koostöötegija pädevusele saab esitada ehitisregistri vahendusel või valla e-posti aadressile [email-masked].

Kaasamiskutse on Teile saadetud heas usus, et soovite projekteerimistingimuste menetluses kaasa rääkida. Vabandan asjatu tülitamise pärast kui Teil otsene puutumus detailplaneeringu täpsustamisega puudub.

Palun avage menetlus e-ehituse keskkonnas. E-ehituse keskkonda saab sisse logida ID-kaardi, mobiil-ID ja smart-ID-ga.

Arvamust ootame kuni 25.05.2026 (k.a). Pärast selle tähtaja möödumist loeme, et teil ei ole menetluse osas vastuväiteid.

Menetluse kulgu puutuvate küsimuste korral palun pöörduge menetleva asutuse (Rapla Vallavalitsus) või menetleja (CERLY-MARKO JÄRVELA) poole.